**ФИНАНСОВ АНАЛИЗ**

 За да се стигне до крайна цена на всяка една услуга са взети предвид разходите за възнаграждения и осигурителни вноски на персонала извършващ услугите, разходите за материали, капиталови разходи, разходи за външни услуги и други разходи изчислени по принципа на методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им. Предложените цени на услуги са съобразени с действащото законодателство.

Предлаганата цена за почасово паркиране на територията на община Балчик е в размер 1 /един/ лев на час с ДДС, дневен абонамент- 5,00 /пет/ лева с ДДС.

. Предлаганите с настоящия текст цени за ползване на паркомясто в режим на паркиране „Служебен абонамент“, срещу заплащане от собственици, ползватели и/или наематели на нежилищни имоти са както следва:

- месечен абонамент – 150,00 лева/месец с ДДС;

- шестмесечен абонамент – 750,00 лева/месец с ДДС;

- годишен абонамент – 1 000,00 лева/месец с ДДС.

 Платено локално паркиране на МПС по постоянен адрес в „Синя зона“- 30,00/тридесет/ лева с вкл. ДДС.

За принудително блокиране на автомобил с технически средство тип „скоба“ – 20 лева с ДДС.

За репатриране на автомобил – 40 лева с ДДС.

В случай, че водач на превозно средство, по отношение на което са започнати действията по предходните две точки, пожелае то да му бъде предадено, последният заплаща таксите с 50% намаление 20лв.

Очаквани годишни приходи от Общинското дружество „Кибела 2014“ ЕАД са в размер на около 425 000 лева, разпределени както следва:

- Режим на почасово платено паркиране – 361 350лева;

- Паркиране „Служебен абонамент“- 40 650лева;

- Платено локално паркиране на МПС и други приходи /блокиране и репатриране/- 23 000лева.

Ако приемем, че средно използваните паркоместа са 330 умножени по 365 дни в годината, средно по 3 часа на ден, умножени по цена по почасово паркиране от 1 лев, очакваният приход, който се получава е в размер на 361 350 /триста шестдесет и една хиляди триста и петдесет/ лева.

/330х365дни по 3 часа на ден х 1лев /се получава 361 350лева.

Очакваните приходи от ползване на паркомясто в режим на паркиране „Служебен абонамент“, срещу заплащане от собственици, ползватели и/или наематели на нежилищни имоти са в размер на около 40 650 лева на година.

Очакваните приходи от платено локално паркиране на МПС и други приходи / блокиране и репатриране/ - 23 000лева.

 Очаквани годишни разходи от Общинското дружество „Кибела 2014“ ЕАД са в размер на около 445 000 хиляди лева, разпределени както следва:

Назначен персонал:

1. Директор - 1 щатна бройка
2. Главен счетоводител - 1 щатна бройка;
3. Касиер -1 щатна бройка;
4. Работник паркинг - 6 щатни бройки;
5. Изпълнител шофьор -2 щатни бройки.
* разходи за възнаграждения и осигуровки на около 12 души – 200 000 лева;
* разходи за издръжка на дейността / материали, горива, ел.енергия и други /– 215 000лева
* разходи за външни услуги - 30 000лв.;